מסע קבורה שמאני – נחל נמיה 13-14.3.2026
2026-03-13 15:00 - 2026-03-14 15:00 (Europe/Moscow) | נחל נמייה, נחל נמייה, ערבה, ערבה, Israel
מסע של שחרור, חיבור ולידה מחדש בערבה התיכונה

בין מוות סמלי ללידה מחודשת – מסע של טיהור והתחדשות באדמה המדברית.
בין סלעי המדבר לשמי אינסוף, בין שקט לאור.
נצא יחד למסע התמרה עמוק אל נחל נמיה – אחד המקומות הפראיים והנסתרים של הערבה התיכונה.
שם, בלב המדבר, נחווה את טקס קבורה שמאני־קבלי, טקס עתיק של ריפוי, שחרור והתחדשות
בין האדמה המבוקעת, לחיים הפועמים בתוכה.
מסע של ירידה אל תוך האדמה ואל תוככי נשמתנו,
מפגש עם מקור החיים. ממנו הגענו, ואליו נשוב.
המסע נועד למי שמרגיש שהגיע הזמן לשחרר את הישן, ולפגוש את עצמו מחדש. נקי, פשוט, חי.
מהו מסע הקבורה השמאני?
טקס הקבורה הינו אחד הטקסים העמוקים בעולם הריפוי והחניכה השמאנית.
מסע מטאפורי אל רחם האדמה.
חניכה של מוות סמלי, ולידה מחדש, המאפשרת התחדשות עמוקה של הגוף והנפש.
במסורת השמאנית־קבלית, זהו טקס של חיבור לשורש, ליסוד האדמה ולנשימה של הבריאה.
האדמה המחבקת, סופגת ומשיבה אותנו אל שורשינו.
בתוכה אנו מניחים את מה שכבר סיים את דרכו.
ויוצאים נקיים, מחודשים.
חיים.
המסע מוגבל במספר המשתפים, כדי לשמור על דיוק, עומק ונוכחות.
מה מחכה לנו במסע?
טקס פתיחה – אש הכוונה
עם שקיעת השמש במדבר, נתכנס סביב מדורה אל מול ההרים.
נשחרר את דמות היום יום, נניח את ההגנות, ונכוון את הלב לשאלה: מה אפשרי לי לשחרר כדי לפנות מקום לחיים חדשים?
נעבוד עם אש, מדיטציה ונשימה, נזמין את האש שתבער. לטהר.
נלמד יחד על משמעות טקס הקבורה, על האפשרויות שנפתחות לנו לפניו, במהלכו ואחריו.
נתכוונן לשנת לילה מלאה חלומות, כמו שמתאפשרת תחת שמי הכוכבים במדבר.
לינה במדבר – תחת שמי אינסוף
נישן בשטח הפתוח, מתחת למרבד הכוכבים של הערבה.
לילה שקט, בו כל נשימה נשמעת כתפילה.
האדמה המדברית תחזיק אותנו בחום, בתחושת נצח.
טקס קבורה באדמה, המסע לשורש
עם שחר , נשב יחד במדיטציה של כיוונון וחיבור לשהייה באדמה.
נעבוד בזוגות, כשכל משתתף יבנה לעצמו מרחב אישי, "קן" באדמה לשהייה בטוחה ומונחית.
בן הזוג ילווה את המסע "מבחוץ", ישמור, ויסייע. כשצוות המנחים יחזיק את המרחב כולו.
לאחר השהייה בקן האישי נצא מן האדמה ונתחלף, ובן הזוג השני יכנס למסע. אל ה"קן" שלו.
הכניסה לאדמה מאפשרת חיבור ישיר לאם הגדולה, מקום למנוחה, ריפוי והיזכרות.
השהייה בחול המדברי, במגע מלא, משחרר שכבות של פחד, של מאבק. של שליטה.
ברגעים שבהם האדמה מחבקת, הנשימה נפתחת.
שם, במעמקי האדמה, מתרחשת לידה.
מחדש.
יציאה מה"קן" – התחדשות
מגע הרוח על העור, האוויר הצלול, הכול נחווה כחוויה ראשונית. מחדש.
זהו רגע של לידה, של הודיה, של זיכרון פשוט. אני חי.
אינטגרציה ועיבוד
נצא למדיטציות אישיות ובקבוצות קטנות להטמעת החוויה.
לאחר שהאדמה חיבקה והשיבה אותנו אל השורש, נקדיש זמן לעיכול ולחזרה עדינה לגוף וללב.
נקשיב לנשימה, לרגש, למילים ולשקט.
ניתן מקום לדמעות לצחוק.
לכל מה שיבוא.
נזהה מה מבקש להישאר ומה מבקש להיוולד מתוכנו.
זהו שלה חשוב של ריפוי, בו המסע הופך מזיכרון לחכמת הלב.
כחלק מתהליך ההטמעה, נערוך יחד סדנת חלומות.
נפתח את החלומות שהגיעו אלינו בלילה, טרום המסע ונחבר אותם לחוויות טקס הקבורה.
נלמד להקשיב לסימנים, להבין את שפת הנשמה, ונפגוש את המסרים האישיים שלנו.
סיום
נסיים במעגל שיתוף, תה מדברי חם, וחיבוק שמסמן… הלידה הושלמה.
משמעות מסע הקבורה השמאני – קבלי
המסע הוא הזמנה לשחרור ולריפוי דרך החיבור הפשוט. לאדמה.
איזון בין יסוד האוויר והאש לבין יסוד האדמה , בין חזון להתגשמות, בין שמים לגוף.
זהו טקס שמחזיר אותנו אל המקור, אל הגוף, אל נשימת החיים.
זמן להניח את הישן, את מה שכבד, עייף או כבר שאינו משרת אותנו עוד.
ולבחור להיוולד מחדש באור הבוקר המדברי.
קצת על המקום
נחל נמייה – לב הערבה התיכונה
נחל נמיה חוצה את כביש 90 בדרום הארץ, באזור הערבה התיכונה, סמוך לגב ספיר.
הנחל, החוזר לחיים עם בוא הגשמים, נושא עימו אנרגיה של לידה והתחדשות.
שוכן בין מצוקים בהירים ושקט אינסופי, מוקף מרחבי מדבר פתוחים ואור נקי.
מקום של ריפוי. של שקט שאין לו מילים.
למי מיועד המסע
למי שמרגיש קריאה לשחרר פרק, להניח עבר, או לעבור טרנספורמציה אישית עמוקה.
למי שמבקש לגעת שוב באדמה, בגוף, בשקט, ולהיזכר שהוא חלק מהחיים עצמם.
למטפלים, מנחים, אנשי רוח, או כל אדם שמבקש התחדשות פנימית.
אין צורך בניסיון קודם, רק לב פתוח ונשימה סקרנית.
על המנחה
תמר חנה
שמאנית עברייה, יוצרת טקסים חיים בטבע ובמרחבים עתיקים.
מנחה מסעות חניכה וריפוי ברוח השמאניזם העברי, המשלב טבע, קבלה ותודעה.
עבודתי נולדה מתוך השילוב שבין השמאניזם הקדום לשורשי הקבלה היהודית. חיבור בין הפיזי והנשמתי, בין ריפוי עתיק להיזכרות מודרנית.
מאמינה בכוחו של המסע הפיזי לפתוח שערים למסע פנימי,
ובחכמת המדבר כמרחב של ניקוי, חיבור ותחייה.
מידע מעשי
תאריכים: שישי- שבת | 13-14/3/26
מיקום: נחל נמייה, הערבה התיכונה
שעות: שישי בשעה- 15:00 עד שבת בשעה- 15:00
עלות:
-הרשמה מוקדמת עד 4.3.25 – 550 ₪
– מחיר מלא (לאחר ה- 4.3.25) – 620 ₪
מדיניות ביטול:
עד שבועיים לפני האירוע- החזר מלא בניכוי 100 ₪ דמי הרשמה.
בשבוע שלפני האירוע- אין החזר כספי.
הגעה: עצמאית. תיפתח קבוצת טרמפים למעוניינים.
תנאי שטח: לינת שטח בסיסית, ללא שירותים/מקלחות.
ארוחות: ארוחת ערב ובוקר צמחוניות (וטעימות ממש) כלולות במחיר.
מה להביא:

ציוד לינה (אוהל, שק שינה, מזרן שטח)
בגדים חמים ללילה (הטמפרטורות בערבה, גם בחודש מרץ, עשויות להיות קרירות)
בגדי רחצה ומגבת לטבילה במעיין (באם יתאפשר)
פנס ראש
בגדים לבנים לטקס הלידה מחדש (חשוב לא לשכוח)
נעלי הליכה , מומלץ זוג נעלים נוסף המתאימות להליכה במים
בגדים נוחים
מחברת וכלי כתיבה
חפץ או סמל בעל משמעות אישית עבורכם.
כלי אוכל אישיים (צלחת, סכום, כוס)

מסע של שיבה לאדמה
המדבר מזמין אותנו להסכים לשקט.
האדמה המדברית לא שואלת שאלות, היא מחבקת.
זוכרת את כל מי שצעד, את כל מי ששחרר לתוכה את העבר.
המסע לנחל נמייה הינו שער של ריפוי.
דרך דממה. דרך התמסרות.
מספר המקומות מוגבל, כדי לשמור על קבוצה אינטימית ועל עומק החוויה.
אם שמעת את הקריאה, זה הזמן.
לחצו עכשיו על כפתור ההרשמה, והבטיחו את מקומכם במסע .
אפשר גם פשוט.
לבוא.
